Verlaag wettige limiete vir bloedalkoholvlakke, vra minister | Maroela Media
Verlaag wettige limiete vir bloedalkoholvlakke, vra minister
Die minister van vervoer, Dipuo Peters, het vandag aangekondig dat die wettige bloedalkoholvlak vir motorbestuurders dalk drasties verlaag kan word.
Peters het die media vandag oor padveiligheid toegespreek en verskeie maatreëls wat ondersoek word om die sterftesyfer op Suid-Afrika se paaie te probeer verlaag, bekendgemaak.
Een van die wysigings aan die Nasionale Padverkeerswet wat deur die regering ondersoek word, sal beteken dat die wettige bloedalkoholvlak vir motorbestuurders van 0,05g per 100 ml bloed (0,05%) na 0,02g per 100 ml bloed (0,02%) verlaag sal word. Bestuurders wat openbare vervoerdienste bied en vragmotorbestuurders mag egter geen alkohol gebruik nie.
Nog 'n aanpassing wat oorweeg word, is dat bestuurders wat vir die eerste keer aansoek doen vir 'n bestuurslisensie, dié lisensie eers net vir 'n proeftydperk van twee jaar kan bekom.
Peters het beklemtoon dat Suid-Afrika se wette en die gepaardgaande strawwe wat opgelê kan word, moet help om Suid-Afrikaanse motorbestuurders se gedrag te verander.
alkohol bestuurslisensie lisensie
Staat vra lewenslange tronkstraf vir Wes-Kaapse polisiemoordenaar
Video: Sjokonoster vir bewusmaking
Alkohol is n faktor,maar Peters,ek dink jy tas so bietjie in die donker rond…verwyder eerder die mini bus taxi,s van die paaie,hulle is die slagters op die paaie.Bring terug die ou spoorweg bus stelsel.
Verwyder die mini bus taxis van die paaie,hulle is die slagters.
Vas vat mini taxis is dood kiste op wiele. Sit en kyk net vir 2_ure dan sien jy hoe lyk die wrakke en metro polisie doen niks want hulle beursies moet vol word vir elke aand se jolyt.
Nou word die dam onder die eende uitgeruk. Tree eerder sterker teen oortreders op of maak die limiet zero, dan weet elkeen waar staan hy.
Sonder om sarkasties te klink,dink ek die agbare Minister moet eerder ander,meer drastiese alternatiewe oorweeg soos bv:beslaglegging op die voertuig of motorfiets wat gebruik was ten tyde van die misdryf en dit in skud te hou tot die saak afgehandel is en indien die persoon(persone) skuldig bevind word,moet die voertuig verbeurd verklaar word aan die staat.Almal weet dronk bestuur is teen die wet en indien mens dronk bestuur, is daar geen verskoning wat aangevoer kan word, anders dan bloot die feit jyt geweet dis verkeerd en onwettig,maar jyt mar n kans gevat en gehoop jy word nie gevang nie.Die meeste… Lees meer »